Lolland-Falsters Stifts-Tidende, 1846-01-19
Den constituerede Byfoged i Svendborg, Hr. Kammerjunker v. Jessen, har udstedt følgende Bekjendtgjørelse: "For saavidt muligt at forebygge videre Udbredning af de typhøse Febre, der efter derom modtagen Beretning fra Districtslægen for Tiden grassere heri Byen, bliver det i Henhold til Forordningen af 17de April 1782. og Cancellieirculairet af 6te Decbr. 1828 indskærpet: at naar Nogen i en Familie bliver angreben af Typhus, bør Børnene fra samme Familie ikke søge Skolen eller Asylet, og Confirmanderne ikke med de andre Confirmander besøge, Præsten, forinden den Læge, der har behandlet Sygdommen, skrivtligen attesterer, at der ikke længer er Fare for at de kunne medbringe Smitteen; at syge Tjenestetyende, hos hvilke smitsom Sygdom viser sig eller kan ventes, ikke maa flyttes til deres Hjemsted, forinden vedkommende Læge ligeledes skrivtligen attesterer, at saadant uden Fare for Smitteens Udbredelse kan skee; samt at ingen Uvedkommende bør indfinde sig hos de smitsomme Syge. Der vil ufortøvet herfra blive draget Omsorg for, at et Locale, gjøres disponibelt til der at modtage smitsomme Syge af Tiendeclassen, som paa Grund af Familiernes indskrænkede Huusleilighed ikke kunne erholde den Pleie, Sygdommen udkræver, hvorom det Fornødne nærmere vil blive bekjendtgjort. Kbhposten, leverer efter det Franske nogle dristige Meninger af Kirkefædre, hvoraf vi udhæve følgende om Adelen: "Det er en blandt Folk meget hyppig Vildfarelse, at troe sig adelig, fordi man nedstammer fra en adelig Familie. Denne Vildfarelse kan bekæmpes paa flere forskjellige Maader. - Seer man saaledes først hen til Skabelsen, hvis Værker vi ere, tør man vist ikke negte, at Gud, ved at gjøre sig til Skabelsens Herre, maa have adlet os Alle og ikke blot Enkelte af os . . . Seer man endvidere hen til vore første Forældre, saa vil man see, at vi Alle nedstamme fra de samme Forældre; Alle have vi af Adam og Eva modtaget samme Adel, samme Natur. Der staaer ikke i den hellige Skrift, at at Gud i Begyndelsen skabte to Mennesker, det ene af Sølv, til at være de Adeliges, og det andet af Jern, tilat være de Uadeliges Stamfader. Nei, Alle ere vi af fælles Herkomst, og følgelig Alle Brødre. Det samme Ax giver baade Flormeel og Klid. – Rosen og Tornen voxe paa samme Stængel. Rosen er en ædel Blomst, med venlig Ødselhed udbreder den sin Vellugt til hver den, der nærmer sig den, medens Tornen er en foragtelig Udvæxt, der sønderriver Hænderne paa dem, der vove at berøre den. Ligesaa godt kunde der altsaa fra den samme Stamfader nedstamme to Mennesker, hvoraf det ene var hæsligt, det andet ædelt eller adeligt. Som Rosen vilde den Ene kun udbrede Godt omkring sig, og det var den Adelige, som Tornen vilde den Anden saare dem, der nærmede sig ham, indtil han, som den, var kastet i Jlden, i den evige Jld, og det var den Hæslige. Hvis Alt, hvad der udgaaer fra den Adelige, ved ham skulde adles, maatte hine dumme Mennesker, der udgjøre hans Hale, ligesom hine andre Overflødigheder, der fremkomme ved ham, ogsaa adles paa deres Maade. Selv Philosopherne have erkjendt, at Adelen ikke lader sig erhverve ved Arv. Hvad er en Ridder og hvad en frigjort Slave, Det er, svarer Seneca, kun Titler, som Stoltheden og Uretfærdigheden have skabt. Plato har sagt: Der gives ingen Konge, uden at man jo iblandt hans Forfædre vil kunne finde Slaver, og ingen Slave, som ikke skulde nedstamme, fra en eller anden Konge.. Ja, det er skjønt, ikke at have svigtet ædle Forfædres Exempel; men det er dobbelt skjønt, at have udmærket en ringe Herkomst ved berømmelige Gierninger. Jeg gjentager derfor med den hellige Hieronimus, at jeg i hine, som man paastaaer, nedarvede Adelskaber Jntet finder at misunde, med mindre det skulde være det, at de Adelige ere tvungne til at eftertragte Dyden, hvis de ikke ville udsætte sig for den Skam, at have foretaget sig Noget, der strider imod deres Værdighed. Den sande Adel er, efter den hellige Thomas's Mening, Sjæleadelen.